کۆلۆرادۆ

کۆلۆرادۆ (بە ئینگلیزی: Colorado) ویلایەتێکی ئەمریکایییە کە زۆربەی باشووری چیای ڕۆکی و ھەروەھا بەشی باکووری ڕۆژھەڵاتی فەلاتی کۆلۆرادۆ و لێواری ڕۆژاوای دەشتە گەورەکان لەخۆدەگرێت. کۆلۆرادۆ بەشێکە لە ڕۆژاوای ئەمریکا و باشووری ڕۆژاوای ئەمریکا و ویلایەتە شاخاوییەکان. کۆلۆرادۆ ھەشتەم گەورەترین و بیست و یەکەمین ویلایەتی زۆرترین دانیشتووانی ھەیە لە نێو پەنجا ویلایەتی ئەمریکا. نووسینگەی سەرژمێری ویلایەتە یەکگرتووەکانی ئەمریکا ژمارەی دانیشتووانی ویلایەتی کۆلۆرادۆ لە یەکەمی تەممووزی ٢٠١٦ بە ٥٬٥٤٠٬٥٤٥ کەس دەخەمڵێنێت، کە بە ڕێژەی ١٠٫١٧٪ زیادی کردووە لە دوای سەرژمێری ساڵی ٢٠١٠ی ئەمریکاوە.

ناوی ویلایەتەکە لە ڕووباری کۆلۆرادۆوە ناونراوە، کە گەڕێنەرانی ئیسپانیا ناویان ناوە Río Colorado (بە ئیسپانی بۆ "ڕووباری سوور") بەھۆی ئەو لیتەیەی کە ڕووبارەکە لە شاخەکانەوە ھەڵی گرتبوو. خاکی کۆلۆرادۆ لە ٢٨ی شوباتی ١٨٦١ ڕێکخرا و سەرۆکی ئەمریکا یولیس ئێس گرانت جاڕنامەی ٢٣٠ی واژوو کرد کە لە یەکەمی ئابی ١٨٧٦دا کۆلۆرادۆ وەک ٣٨ەمین ویلایەت وەرگیرا لە یەکێتییەکە. کۆلۆرادۆ بە "ویلایەتی سەدەمین" ناودەبرێت، چونکە لە ھەمان ساڵی ١٠٠ ساڵەی جاڕنامەی سەربەخۆیی ئەمریکادا خرایە بواری جێبەجێکردنەوە.

لە باکوورەوە ھاوسنوورە لەگەڵ ویلایەتی وایۆمینگ و نێبراسکا، لە ڕۆژھەڵاتەوە کانزاس، لە باشووری ڕۆژھەڵاتەوە ئۆکلاھۆما، لە باشوورەوە نیومەکسیکۆ، لە ڕۆژاوای ویلایەتی یووتا و لە باشووری ڕۆژاوا لە ناوچەی فۆڕ کۆرنێرز لەگەڵ ویلایەتی ئەریزۆنا. کۆلۆرادۆ بە دیمەنی شاخ و دارستان و دەشتە بەرزەکان و دۆڵ و بەرزایی و ڕووبار و زەوییە بیابانییەکانی ناسراوە.https://web.archive.org/web/20200314080058/https://factfinder.census.gov/faces/tableservices/jsf/pages/productview.xhtml?src=bkmkhttps://web.archive.org/web/20150219065613/http://ccs.colostate.edu/style_guide/style_guide_az.aspxhttps://web.archive.org/web/20160510004702/http://www.denverpost.com/opinion/ci_5447358

 سەرچاوەکان 

پۆل:کۆلۆرادۆ
پۆل:ویلایەتەکانی ئامریکا
پۆل:ڕۆژاوای ویلایەتە یەکگرتووەکانی ئەمریکا
پۆل:داگیرگەکانی ئیسپانیا
پۆل:ویلایەتەکان و مەڵبەندەکان، دامەزرانی ١٨٧٦
پۆل:ویلایەتەکان و مەڵبەندەکان، دامەزرانی ١٨٦١
پۆل:ویلایەتەکانی ئەمریکا